Ням-Осорын Учрал

**Ням-Осорын Учрал** (1987 оны 1-р сарын 2-нд Улаанбаатар хотод төрсөн) - улс төрч, Монгол Улсын Ерөнхий сайд, Улсын Их Хурлын гишүүн. 2025-2026 онд Монгол Улсын Их Хурлын даргаар, 2025 онд Монгол Улсын Тэргүүн Шадар сайд бөгөөд Эдийн засаг, хөгжлийн сайдаар, 2024-2025 онд Монгол Улсын сайд, Засгийн Газрын Хэрэг Эрхлэх Газрын даргаар, 2022-2024 онд Цахим хөгжил, харилцаа холбооны сайдаар тус тус ажиллаж байсан. 2016, 2020, 2024 онуудад Улсын Их хурлын гишүүнээр сонгогдсон. 2025 оны 11-р сарын 15-нд Монгол Ардын Нам-ын 31-р Их хурлаар тус намын даргаар сонгогдсон. 

Н.Учрал нь 1987 оны 01 дүгээр сарын 02-нд төрсөн айлын том, түүний аав нь 2021 онд Ардын багш цол хүртсэн, доктор Намсрайн Ням-Осор "Их Засаг" олон улсын их сургууль үүсгэн байгуулагч, ээж нь багш мэргэжилтэй түүхийн ухааны доктор Ж.Цэцэгмаа.

## Боловсрол 
* 2003 онд Их Засаг лицей сургууль, бүрэн дунд боловсрол эзэмшсэн,
* 2007 онд Их засаг олон улсын их сургууль, эрх зүйч мэргэжлээр төгссөн.
* 2010 онд Их Британийн Глоустершер их сургууль, Лимкоквин их сургуулийн Англи улсын Лондон хотын салбарт бизнесийн удирдлагын магистр хамгаалсан,
* 2012 онд Монгол улсын Боловсролын их сургууль, түүхийн ухааны магистрын зэрэгтэй,
* 2013 онд ОХУ-ын Шинжлэх ухааны академийн Сибирийн салбар, Түүхийн ухааны докторын зэрэг хамгаалсан.

## Ажилласан байдал 
* 2007-2008 онд "Их засаг" олон улсын их сургуулийн ТУЗ-ийн дэд дарга
* 2010-2016 онд Рояаль Академи, Рояаль олон улсын дээд сургуулийн үүсгэн байгуулагч, ерөнхий захирал.
* 2012-2014 онд Нийслэлийн Монгол ардын намын хорооны улс төрийн хэлтсийн дарга,нийслэлийн БЗД-ийн Иргэдийн Хурлын төлөөлөгч.
* 2015 онд Засгийн газрын Хэрэг эрхлэх газарт Монгол улсын Шадар сайд У.Хүрэлсүхийн ажлын алба, Шадар сайдын олон нийттэй харилцах бодлогын зөвлөх.
* 2016 онд Улсын Их Хурал дахь Монгол Ардын намын /МАН/ бүлгийн зөвлөх.
* 2010 оноос Монголын Франчайзингийн Ассоциацийн ерөнхийлөгч,
* 2015 оноос МАН-ын дэргэдэх НАМЗХ-ны Дэд ерөнхийлөгч, 2019 оноос Ерөнхийлөгч,
* 2015 оноос "Yes Mongolia" Монголын залуу багш нарын холбооны ерөнхийлөгч,
* 2016 онд, 2020 онд Монгол Улсын Их Хурлын гишүүнээр Сонгино хайрхан дүүргийн 72 дугаар тойргоос хоёр удаа сонгогдсон.
* 2020 оноос Монгол Улсын Их Хурлын гишүүн, УИХ-ын Инновац, цахим бодлогын Байнгын хорооны дарга.
* 2022 оны 8-р сараас Цахим хөгжил, харилцаа холбооны сайд
* 2023 оноос Нийслэлийн Сүхбаатар дүүргийн МАН-ын хорооны даргаар ажиллаж байв.
* 2024 онд УИХ-ын гишүүнээр сонгогдоод Засгийн газрын ХЭГ-ын дарга, сайдаар ажиллаж байв. 
* 2025 оны 11-р сарын 15-нд МАН-ын 31-р Их хурлаар тус намын даргаар сонгогдсон.
* 2025 оны 11-р сараас 2026 оны 3-р сард Улсын Их Хурлын даргаар ажилласан. 
* Улмаар 2026 оны 3-р сарын 30-нд Ерөнхий сайдаар томилогдов.

Англи, орос хэлтэй.

Н.Учрал 2020 оны 11-р сард хүнд өвчин тусаад амжилттай эмчлүүлсэн.  

## Гэр бүлийн байдал 
2008 онд Ч.Сэлэнгэтэй гэрлээд гурван хүүхэдтэй болсон. 

Түүний эмэгтэй дүү Н.Ундрал МҮОНТВ-ийн хөтлөгч.

## Шагнал 
2015 онд Боловсролын тэргүүний ажилтан цол тэмдэг хүртсэн.

Ангилал: 1985 онд төрсөн
Ангилал:Улаанбаатарын хүн
Ангилал:Монголын улс төрч
Ангилал:Монгол Улсын Их Хурлын гишүүн
Ангилал:Монголын засгийн газрын хэрэг эрхлэх газрын дарга
Ангилал:Монголын шадар сайд
Ангилал:Монгол Ардын Намын дарга
Ангилал:УИХ-ын дарга